પોતાની એ પદાર્પણ મેચમાં કોહલીએ ૧૨ રનની ઇનિંગ્સ રમી હતી. ત્યારે તેણે ગૌતમ ગંભીર સાથે ઇનિંગ્સની શરૂઆત કરી હતી. એ મેચ ભારત આઠ વિકેટે હારી ગયું હતું. ટીમ ઇન્ડિયાની બેટિંગ સદંતર ફ્લોપ રહી હતી. ભારત તરફથી યુવરાજસિંહે સૌથી વધુ ૨૩ રનની ઇનિંગ્સ રમી હતી અને આખી ટીમ ૧૪૬ રનમાં ઓલઆઉટ થઈ ગઈ હતી. કોહલીએ એ મેચમાં ટીમ ઇન્ડિયા તરફથી પહેલો ચોગ્ગો ફટકાર્યો હતો અને એ પણ ચામિંડા વાસની બોલિંગમાં. કોહલી ૨૨ બોલમાં ૧૨ રન બનાવીને નુવાન કુલસેકરાની બોલિંગમાં એલબી આઉટ થયો હતો.